Diari Oficial de la Generalitat Valenciana


Sumari del DOGV 5991, del 08-04-2009 (2009/3959)

CORRECCIÓ d'errades de la Resolució de 23 de març de 2009, del sotssecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en la província de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5991

Data del DOGV
:   08-04-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/3959


Data del document
:   03-04-2009

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * Castelló de la Plana
    * professió sanitària
    * concurs administratiu

CORRECCIÓ d'errades de la Resolució de 23 de març de 2009, del sotssecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en la província de Castelló. [2009/3959]
Observades determinades errades en la resolució esmentada, publicada en el Diari Oficial de la Comunitat Valenciana número 5986, d'1 d'abril de 2009, es procedix a continuació a la seua publicació correcta:
Primer. Modificar el seu apartat quart, que queda redactat de la forma següent:
1. Els aspirants seran ordenats prenent en consideració els mèrits relacionats en l'apartat quart de la Resolució d'1 de febrer de 2006, de la Sotssecretaria de la Conselleria de Benestar Social, per la qual es convoca la constitució de les borses d'ocupació per a substitucions temporals en la província de Castelló (DOGV núm. 5194, de 8 de febrer de 2006).
2. No obstant això, de conformitat amb l'apartat 6.4 de l'Acord del Consell de 16 de febrer de 2007 (DOCV núm. 5454, de 20 de febrer), que va aprovar el Pla d'Ocupació del personal que presta servici en el sector de persones amb discapacitats, per als aspirants de la categoria d'especialista en integració social (EIS), el barem corresponent als apartats «Experiència professional» i «Proves selectives» es puntuaran amb els criteris següents:
Experiència professional. Temps de servicis prestats com a cuidador o com a especialista en tasques assistencials o recuperadores (ETAR) de l'administració del Consell, o dels seus organismes autònoms, les competències dels quals en matèria de personal s'exercisquen per la Conselleria de Justícia i Administracions Públiques segons el que disposa l'article 27 de la Llei de Funció Pública Valenciana: 0,28 punts per cada mes complet de servici en actiu.
Proves selectives. Per haver superat l'exercici de la fase d'oposició en les proves selectives per a l'ingrés en l'administració del Consell en el grup D, sector administració especial, cuidador, en la convocatòria 104/2004: 13 punts.
Segon. Modificar el contingut de l'annex II i procedir a la seua publicació.
Tercer. Afegir un tercer annex a la resolució, annex III, i procedir a la seua publicació.
València, 3 d'abril de 2009.- El sotssecretari (p. d. Ordre de 8 de juliol de 2008, DOCV núm. 5809, de 18 de juliol de 2008): Mariano Vivancos Comes.